《朔斋中书刘礼侍挽诗 其一》
宋代·林希逸

声名早日到宸几，自许凌空健翮飞。朔党家传真抱负，西州人老几招麾。

长庚穷杀狂如故，韩愈疑为傲则非。岁晚虽为香案吏，白头终与壮心违。

作者简介：福州福清人，字肃翁，号竹溪、庸斋。理宗端平二年进士。善画能书，工诗。淳祐中，为秘书省正字。景定中，迁司农少卿。官终中书舍人。有《易讲》、《考工记解》、《竹溪稿》、《鬳斋续集》等。